แฟนละครบ่น อกเกือบหักฯ EP.14 ยิ่งออกทะเล แต่เรตติ้งสวนกระแสดราม่า
เจอกระแสดราม่ามาก่อนหน้านี้สำหรับละคร อกเกือบหักแอบรักคุณสามี ทางช่อง 3 ของคู่พระนาง หมาก ปริญ สุภารัตน์ และ มิว นิษฐา จิรยั่งยืน หลังจากแฟนละครบ่นว่าผู้จัดละคร แอน ทองประสม เปลี่ยนบทละครตอน 13 ชนิดคนละเรื่องจากในนิยายเลยทีเดียว ทำให้หลายคนผิดหวังอย่างมาก เพราะเหมือนอกหักที่ไม่ได้ดูฉากต่างๆ ในนิยายช่วงท้ายหลายฉากและล่าสุดละครเรื่องนี้ออนแอร์มาถึงตอนที่ 14 แล้ว แต่ก็ยังคงมีเสียงวิพากษ์วิจารณ์ว่าบทละครออกทะเลไปไกลมาก บทในนิยายสมเหตุสมผลอยู่แล้ว ทำไมถึงต้องเปลี่ยน พอเปลี่ยนแล้วกลับยัดเยียดความดราม่า ดูเป็นละครน้ำเน่า ทั้งที่ละครเรื่องนี้เป็นแนวคอมเมดี้ฟีลกู๊ดอีกทั้งไม่เข้าใจว่าทำไมต้องใส่บทลำบากดราม่าให้ตัวละคร ทั้งที่เธียรก็รวยอยู่แล้ว รวมไปถึงเรื่องเมยคนเดิมที่รู้จักอยู่ดีๆ หายไปไหน และกับบทที่เมยเป็นโรคไต ครรภ์เป็นพิษ SLE พอรักษาแล้วหายเป็นปกติคือทำไม่ได้ จะทำละครควรอยู่บนพื้นฐานความจริง โรคไตเรื้อรัง SLE ครรภ์เป็นพิษ มันไม่หายนะ ฯลฯแต่ถึงแม้จะเจอกระแสดราม่าวิจารณ์ถึงบทละครหนักมาก แต่เรตติ้งละครอกเกือบหักแอบรักคุณสามี ตอนที่ 14 ก็พุ่งสูงขึ้นเป็น 5.1 ซึ่งเป็นครั้งแรกที่ละครเรื่องนี้เรตติ้งพุ่งไปถึงเลข 5 เรียกว่าสวนกระแสดราม่าในโลกโซเชียล และจนถึงตอนนี้ แม้จะมีกระแสดราม่า แต่ผู้จัดละคร แอน ทองประสม ก็ยังไม่ได้ออกมาชี้แจงถึงเรื่องนี้แต่อย่างใดส่วนคืนนี้ (9 มิ.ย. 2563) อกเกือบหักแอบรักคุณสามี จะเสนอเป็นตอนจบแล้ว และงานนี้แฟนๆ จะผิดหวังกับบทละครอีกเหมือนเคยรึเปล่า อันนี้ต้องติดตามดูกันจ้า.
อกเกือบหักแอบรักคุณสามี ทางช่อง 3 ตอนที่ 14 ยังคงมีเสียงวิพากษ์วิจารณ์ว่าบทละครออกทะเลไปไกลมาก ถึงแม้จะเจอกระแสดราม่า แต่เรตติ้งละครพุ่งไปถึงเลข 5 เรียกว่าสวนกระแสดราม่าในโลกโซเชียล
อกเกือบหักแอบรักคุณสามี,อกเกือบหักแอบรักคุณสามี EP.14,อกเกือบหัก EP14,หมาก ปริญ,มิว นิษฐา,แอน ทองประสม,ละคร